./data/phi0474/phi010/phi0474.phi010.perseus-lat2.xml
M. Tullius Cicero
cur eum, cum in consilium iretur, Cluentius et				Cannutius abesse patiebantur? cur, cum in consilium				mittebant, Staienum iudicem cui pecuniam dederant non					requirebant?				Oppianicus querebatur, Quinctius flagitabat; sine Staieno ne in consilium iretur				tribunicia potestate effectum est  at					condemnavit 					hanc enim condemnationem dederat obsidem Bulbo et ceteris ut				destitutus ab Oppianico videretur  qua re si istinc causa corrumpendi				iudici, si istinc pecunia, istinc				Staienus, istinc denique omnis fraus et audacia est, hinc pudor, honesta					vita, nulla suspicio				pecuniae, nulla corrumpendi iudici causa, patimini veritate patefacta atque omni errore sublato eo transire				illius turpitudinis infamiam ubi cetera maleficia consistunt, ab eo invidiam				discedere aliquando ad quem numquam accessisse culpam videtis